Datu apstrādes noteikumi:

Datu apstrāde: Nosūtot savu ziņu LNT raidījumam “Degpunktā” uz ēterā norādīto tālruni, izmantojot telefona aplikācijas "WhatsApp" un "Telegram", Jūs nododat savus datus AS „Latvijas Neatkarīgā Televīzija”, reģ Nr. 50003285371, Dzelzavas iela 120G, Rīga, LV-1021, kurš uzskatāms par Jūsu datu pārzini.

LNT būs pieejami Jūsu dati - tālruņa numurs un lietotājvārds, kuru būsiet ievadījis "WhatsApp" un "Telegram" aplikācijās, kā arī Jūsu nosūtītais jautājums, novērojums, foto vai video materiāls. LNT apstrādās Jūsu datus saskaņā ar šiem noteikumiem.

Vēršam uzmanību, ka "WhatsApp" un "Telegram" apstrādās Jūsu personas datus neatkarīgi no LNT atbilstoši Whatsapp privātuma nosacījumiem, ar kuriem varat iepazīties "WhatsApp" un "Telegram" aplikācijās savā ierīcē.

Datu apstrādes mērķis: LNT apkopos skatītāju iesūtītos jautājumus, izmantos foto un video materiālus, kurus atrādīs gan raidījumā “Degpunktā”, gan nopublicēs portālā “Skaties.lv”, nenorādot citus Jūsu datus.

LNT kā medijs apstrādās Jūsu datus leģitīmam mērķim - žurnālistikas vajadzībām, lai dotu skatītājiem ieskatu par notikumiem pie mums Latvijā – avārijām, sadursmēm un negadījumiem. Raidījuma vadītājs var nolasīt Jūsu ziņu raidījuma laikā. Jūsu iesūtītais foto vai video materiāls var tikt izmantots sižeta veidošanai.

Datu glabāšana: raidījums “Degpunktā” uzglabās Jūsu datus vienu mēnesi, pēc tam Jūsu nosūtītās ziņas tiks dzēstas.

Informējam, ka raidījuma laikā uzdotie jautājumi, sūtītās ziņas un novērojumi var tikt atspoguļoti citos, no LNT neatkarīgos medijos. Raidījums, kurā izskan Jūsu uzdotais jautājums, var tikt raidīts LNT tiešraidē, ierakstā un interneta vietnēs www.tvplay.lv un www.skaties.lv. Jūsu dati netiks nosūtīti uz trešajām valstīm.

Jūsu tiesības: Jums ir tiesības vērsties pie LNT, rakstot uz e-pastu: degpunkta@lnt.lv, lai uzdotu mums jautājumus par Jūsu datu apstrādi, veiktu izmaiņas savos personas datos, iebilst pret savu datu apstrādi, ierobežotu to apstrādi vai dzēst savus datus.

Gadījumos, kad Jums ir aizdomas, ka Jūsu dati tiek prettiesiski apstrādāti, Jums ir tiesības vērsties ar iesniegumu uzraugošajā iestādē – Datu Valsts Inspekcijā.
